Politik for valg af entrepriseformer i forbindelse med kommunale bygge- og 
anlægsopgaver 
Sagsfremstilling 
35.                 Politik for valg af entrepriseformer i forbindelse med kommunale bygge- og 
anlægsopgaver - Åbent 
  
  
SAGENS INDHOLD 
Byrådet besluttede 24. februar 2015 at sende forslag til politik for valg af entrepriseformer i forbindelse med 
kommunale bygge- og anlægsopgaver i høring hos 3F, Favrskov Erhvervsråd og Dansk Byggeri før endelig politisk 
behandling i Teknik- og Miljøudvalget, Økonomiudvalget og Byrådet.  
  
De tre parter har alle afgivet høringssvar. Høringssvarene er vedlagt sagen sammen med Teknik og Kulturs 
høringsnotat. 
  
Teknik og Kultur har vurderet de indkomne høringssvar og anbefaler på den baggrund, at forslaget til politik for valg 
af entrepriseformer i forbindelse med kommunale bygge- og anlægsopgaver bør fastholdes i sin oprindelige form: 
  
”[adresse] vil fremover tilrettelægge udbud af større bygge- og anlægsopgaver sådan, at der inden for 
lovgivningens rammer er mulighed for, at lokalt forankrede håndværksvirksomheder kan afgive tilbud på 
opgaverne. Derfor vil Favrskov Kommune som hovedregel udbyde sine større byggeopgaver i fagentreprise. 
Teknik- og Miljøudvalget kan dog efter indstilling fra Teknik og Kultur på baggrund af en konkret vurdering af den 
enkelte sag vælge en anden entrepriseform. Øvrige anlægsopgaver inden for trafik- og vejområdet (eks. 
byggemodning, reparation af veje og etablering af cykelstier) udbydes som hovedentreprise.” 
  
VURDERING 
Høringssvarene fra 3F, Dansk Byggeri, og Favrskov Erhvervsråd rummer forskellige synspunkter og perspektiver: 
  
· 3F Søhøjlandet anbefaler bl.a., at det politiske flertal genovervejer beslutningen om ikke at ville indføre 
kædeansvar. 3F begrunder anbefalingen med, at det anser for tvivlsomt, om man helt kan undgå, at der anvendes 
underleverandører ved alle fagentrepriser. Desuden forventer 3F, at kommunen kontinuerligt kontrollerer 
arbejdsklausulens efterlevelse for alle fagentrepriser (og øvrige entrepriser). 
· Dansk Byggeri har ingen bemærkninger vedrørende det juridiske grundlag for den fremlagte model, men forventer 
at beslutninger om valg af entreprise- og udbudsform er sagligt begrundede, og at udbudsreglerne overholdes. 
 
Teknik- og 
Miljøudvalget 
16. april 2015 
Sagsnr. 710-2013-
22081 
Dok.nr. 710-2015-
63094 
Sagsbehandler 
DPABS 
  
Tidl. politisk behandling 
BY, 16.12.14, pkt. 208, BY, 24.02.15, pkt. 23 
Forventet sagsgang 
TM-U, ØK, BY 
Lovgrundlag 
Udbudsloven 
Dansk Byggeri opfordrer samtidig kommunen til at udnytte de muligheder, der findes for at skabe tilstrækkelig 
konkurrence om udbudte bygge- og anlægsopgaver.  
· Favrskov Erhvervsråd opfordrer til, at Favrskov Kommune løbende tager stilling til, i hvilke situationer det giver 
bedst mening at anvende total- og hovedentrepriser og i hvilke situationer fagentrepriser er den mest 
hensigtsmæssige entrepriseform. Favrskov Erhvervsråd ser gerne, at Favrskov Kommune - i overensstemmelse 
med udbudsreglerne og ud fra en samfundsøkonomisk betragtning - så vidt muligt gør brug af lokale håndværkere. 
Endelig slår Erhvervsrådet fast, at total- og hovedentrepriser ikke anses som en hindring for, at de lokale 
håndværkere har mulighed for at byde på opgaver.  
  
Teknik og Kultur vurderer ikke, at de anførte bemærkninger fra høringsparterne giver anledning til at ændre i 
forslaget til politik for valg af entrepriseformer i forbindelse med kommunale bygge- og anlægsopgaver. Vurderingen 
beror bl.a. på, at den fleksibilitet, der lægges op til i høringssvarene er mulig at efterkomme idet Teknik- og 
Miljøudvalget, efter indstilling fra Teknik og Kultur og på baggrund af en konkret vurdering af den enkelte sag, kan 
vælge en anden entrepriseform. 
 
ØKONOMI 
Med baggrund i egne og andres erfaringer med valg af entrepriseformer kan Teknik og Kultur ikke dokumentere en 
økonomisk gevinst ved at vælge den ene entrepriseform fremfor den anden. Valget vil hovedsageligt have betydning 
for, hvor og hvordan opgaverne løses. Hvis der hovedsageligt arbejdes med udbud i fagentreprise, må det forventes, 
at det vil udløse behov for ekstra personaleressourcer eller øgede udgifter til rådgiverydelser, byggepladsledelse mv.
  
Teknik og Kultur kan ikke aktuelt vurdere, i hvilket omfang udbud i fagentrepriser vil medføre behov for tegning af 
nye/supplerende forsikringer for at sikre sig mod fejl og mangler i byggeriet. Hvis der opstår behov for det, vil det 
kunne medføre ekstra udgifter for Favrskov Kommune. Udgifterne vil skulle afholdes inden for budgettet til det 
konkrete byggeri eller anlæg. 
  
INDDRAGELSE 
Forslag til politik for valg af entrepriseformer i forbindelse med kommunale bygge- og anlægsopgaver i [adresse] 
Kommune har været i høring hos Dansk Byggeri, 3F og Favrskov Erhvervsråd i perioden 25. februar – 11. marts 
2015. Alle har afgivet høringssvar.  
  
INDSTILLING 
Direktøren for Teknik og Kultur indstiller til Byrådet: 
  
1. At Byrådet godkender politik for valg af entrepriseformer i forbindelse med kommunale bygge- og anlægsopgaver 
i [adresse]. 
  
BESLUTNING 
  
Bilag 
  
  
  
  
Entreprise- og udbudsformer ved større bygge- 
og anlægsprojekter 
710-2015-10102 
Notat om de indkomne høringssvar - valg af 
entrepriseformer 
710-2015-63032 
Høringssvar fra Dansk Byggeri 
710-2015-67450 
Høringssvar fra Favrskov Erhvervsråd 
710-2015-67434 
Høringssvar fra 3F 
710-2015-67439 
Teknik- og Miljøudvalget, 16. april 2015: 
Fraværende: Ingen 
  
Indstilles godkendt. 
